Pályázati felhívás

önkormányzati tulajdonú ingatlan hasznosítására

1. Pályázat kiírójának adatai:
2. neve: Túrkeve Városi Önkormányzat
3. címe: 5420 Túrkeve, Petőfi tér 1.
4. képviseli: Sallai Róbert Benedek polgármester
5. kapcsolattartó: Dina Rozália vagyongazdálkodó (telefon: 56/222-111/110-es mellék, e-mail: vagyongazdalkodo@turkeve.hu)
6. A pályázat tárgya:
7. Az Önkormányzat tulajdonában álló, Túrkeve, Széchenyi u. 3. sz. alatti, 17/B hrsz-ú üzlethelyiség hasznosítása bérleti szerződés alapján, határozatlan időre.
8. Az ingatlan adatai:
	1. Üzlethelyiség:
		1. Az üzlethelyiség helyiségei, területe, tartozékai:
			1. Üzlettér:
			Területe: 32,1 m2, burkolata járólap;
			Nyílászárói: régi típusú, hőszigetelt fa nyílászárók. A helyiségben 1 db FÉG gyártmányú földgázkonvektor tüzeléssel fűthető.
			2. Raktár:
			Területe: 24,20 m2, burkolata beton;
			Nyílászárói: régi típusú, hőszigetelt fa nyílászárók, külső rács. A helyiségben 1 db FÉG gyártmányú földgázkonvektor tüzeléssel fűthető. A helyiségben egy betonkoszorúval lefedett kút található.
			3. Közlekedő:
			Területe: 4,95 m2, burkolata járólap;
			Nyílászárói: A helyiségben nyílászáró nem található, önmagában nem fűthető.
	2. WC:
	Területe: 1,5 m2, burkolata járólap;
	Nyílászárói: A helyiségben nyílászáró nem található, önmagában nem fűthető.
	tartozékok: 1 db WC csésze (tartállyal) 1 db kézmosó csapteleppel, szifonnal.
	3. Hűtőkamra:
	Területe: 3,0 m2, burkolata járólap;
	Nyílászárói: A helyiségben nyílászáró nincsen.
	4. Az üzlethez a társasház felől egy fedett gádor tartozik, melynek területe 10,3 m2, burkolata hézagos térkő.
	5. Az üzlet komfortfokozata: komfortos.
	6. Az üzlethelyiség műszaki állapota: Az épület anyagi ráfordítást igénylő felújításra, korszerűsítésre szorul
	7. Közműellátottság: vezetékes víz, szennyvízcsatorna, földgáz és elektromos áram. Elektromos betáplálás: villanyóra.
	8. Fűtési mód: a fűtést gázkonvektor biztosítja.
	9. Melegvíz ellátás: nincs.
9. Melléképületek, egyéb építmények:nincs
10. Udvar: Keskeny járda tartozik az ingatlanhoz a kiskaputól a raktár, hátsó bejárati ajtóig. Az ingatlan kerítéssel körbe van kerítve, a kiskapu kulccsal zárható.
11. Pályázók köre: pályázatot nyújthat be bármely természetes vagy jogi személy, jogi személyiséggel nem rendelkező szervezet, akinek/amelynek nincs sem az állam, sem az önkormányzat felé köztartozása.
12. Az épület felújításra, korszerűsítésre szorul. A pályázó vállalja, hogy az épületet felújítja. A felújítás indokolt költségei a fizetendő bérleti díjba beszámításra kerülnek. Erről bérbeadó és bérlő külön megállapodást köt.
13. A pályázat részeként benyújtandó dokumentumok:
14. Pályázó adatai [név, cím, székhely, adóazonosító szám, nem természetes személy pályázó esetén cégjegyzék szám/nyilvántartási szám, képviselő neve, elérhetőségi adatok (telefonszám, e-mail cím)]
15. A pályázat tárgyát képező ingatlan hasznosítására vonatkozó részletes leírás, a hasznosítás során végezni tervezett tevékenység részletes ismertetése.
16. Megajánlott havi bérleti díj nettó összege.
17. Nyilatkozat a pályázattal összefüggésben a személyes adatok kezeléséhez való hozzájárulásról.
18. Igazolás a pályázó köztartozás mentességéről (állami és önkormányzati)
19. A pályázat benyújtásának
20. határideje: 2022. október 15., postabélyegző szerint.,
21. módja, helye: Sallai Róbert Benedek polgármester részére, 5420 Túrkeve, Petőfi tér 1., postai úton, ajánlott küldeményként, 1 példányban, a borítékra ráírva: „TÚRKEVE, SZÉCHENYI U. 3. SZ. ALATTI ÜZLETHELYISÉG HASZNOSÍTÁSÁRA PÁLYÁZAT”.
22. A pályázat akkor tekinthető érvényesnek, ha tartalmazza IV. pontra vonatkozó vállalást, az V. pontban lévő valamennyi dokumentumot, nyilatkozatot és a VI. pontnak megfelelően került benyújtásra.

Hiánypótlásra lehetőség nincs.

1. A pályázatok bontását, döntésre előkészítését a jegyző által kijelölt három fő köztisztviselő végzi, melyről jegyzőkönyv készül. A pályázatokról a képviselő-testület dönt a pályázati határidő lejártát követő első ülésén.

Az önkormányzat fenntartja a jogot a pályázati eljárás eredménytelenné nyilvánítására.

1. A pályázatok elbírálásának szempontjai:

A pályázatok elbírálása az ingatlan hasznosítása során végezni rendelt tevékenység jellege, valamint a megajánlott bérleti díj mértéke alapján, összességében a legelőnyösebb pályázat javára történik.